“ม.หอการค้าฯ” พบจนท.ติดเชื้อ “โควิด-19” รายแรก เร่งทำความสะอาดทั่วพื้นที่
“ม.หอการค้าฯ” พบจนท.ติดเชื้อ “โควิด-19” รายแรก เร่งทำความสะอาดฆ่าเชื้อทั่วพื้นที่ 
“ม.หอการค้าฯ” พบจนท.ติดเชื้อ “โควิด-19” รายแรก เร่งทำความสะอาดฆ่าเชื้อทั่วพื้นที่
26 มี.ค. 2563

ผศ.ดร.ธนวรรธน์ พลวิชัย อธิการบดี มหาวิทยาลัยหอการค้าไทย แจ้งพบบุคลากรติดเชื้อไวรัสโคโรนา 2019 (โควิด-19) เป็นรายแรก โดยได้รับการยืนยันผลตรวจจากห้องปฏิบัติการโรงพยาบาลเอกชนแห่งหนึ่ง ซึ่งขณะนี้บุคลากรคนดังกล่าวอยู่ในการดูแลของกรมควบคุมโรคเพื่อยืนยันผลการตรวจและทำการรักษาตามขั้นตอนทางการแพทย์ต่อไป
สำหรับบุคลากรคนดังกล่าวได้เข้ามายังมหาวิทยาลัยหอการค้าไทยล่าสุด เมื่อวันที่ 23 มี.ค.63 ดังนั้นมหาวิทยาลัยหอการค้าไทย ได้ดำเนินการปฏิบัติตามแนวทางที่มหาวิทยาลัยได้กำหนดไว้ในกรณีที่พบผู้ติดเชื้อ โดยมีการเก็บข้อมูลสถานที่ที่ไป กิจกรรมที่ทำ รวมถึงผู้สัมผัสใกล้ชิดในช่วง 14 วันก่อนแสดงอาการ
พร้อมกันนี้ มหาวิทยาลัยได้ทำความสะอาดบริเวณภายในและภายนอกอาคารตั้งแต่วันที่ 21 มี.ค. และจะทำความสะอาดทั่วพื้นที่ทั้งหมดของมหาวิทยาลัยซ้ำอีกครั้งในวันนี้ (26 มี.ค.63)
